Austatud Eesti Erametsaliit.

Saime Keskkonnaameti Harju-Järva-Rapla regiooni vahendusel informatsiooni, et olete esitanud ühisavalduse, milles soovite keelata jahipidamine avalduses märgitud maaomanike kinnistutel. Ühisavaldus esitatati seoses jahpidamist keelava aktsiooniga. 

Ühisavaldusele oli lisatud kinnistute andmed ning kinnistu omaniku nimi.

Lähtudes eeltoodust teatame järgmist.

Esmalt märgime, et jahiõiguse realiseerimisel on omavahel on õigussuhtes siiski maaomanik ning jahipiirkonna kasutaja, mitte Keskkonnaamet. Tulenevalt eeltoodust palume edaspidi saata jahindust korraldavad tingimused otse jahipiirkonna kasutajale, sest Keskkonnamet ei ole jahipiirkonna kasutaja. Jahipiirkonna kasutajale esitatud avalduses tuleks kindlasti märkida ka kõikide kinnistu omanike (maaomanike) kontaktandmed. See on avalduse esitamisel jahipiirkonna kasutajale vajalik ka seetõttu, et maaomanikul ja jahipiirkonna kasutajal oleks võimalik asuda realiseerima maaomaniku poolt kehtestatud jahipidamise keeldu seaduses sätestatud korras. 

Maaomanike kontaktandmed on vajalikud järgmistel põhjustel:

Jahiseadus § 3 lg 1 tuleneb, et jahiõigus on seadusega sätestatud ulatuses ja korras oma maal jahinduse korraldamiseks tingimusi seada, jahti pidada või jahipidamist keelata.

Eelmärgitud sätte kohaselt ei ole jahipidamise keelu rakendamine maaomaniku maaüksusel jahipiirkonna kasutaja osas võimalik ainult maaomaniku avalduse alusel vaid seda tuleb teostada seadusega sätestatud ulatuses ja korras. 

Jahiseaduse § 6 lg 3 sätestab, et jahipiirkonna moodustab ning selle suuruse ja piirikirjelduse kinnitab jahimaakorralduskava alusel keskkonnaminister oma määrusega. 

Juhul, kui maaomanik, kelle kinnistu jääb keskkonnaministri poolt kinnitatud jahipiirkonna mõjualasse ja kes soovib rakendada Jahiseaduse § 3 lg 1 tulenevat õigust, keelata jahipidamine oma maal, on kohustatud jahipiirkonna kasutajale, kui õigustatud isikule, täpselt kätte näitama kinnistu piirid millel jahipidamine keelatakse, vältimaks jahipidamise keelu rikkumist jahipiirkonna kasutaja poolt.

Jahiseaduse § 3 lg 1 tulenev maaomaniku õigus jahipidamist omal maal keelata, saab teostada aga siiski ainult seadusega sätestatud ulatuses ja korras.

Maakatastriseaduse alusel on Vabariigi Valitsuse poolt on 23.10.2003 a kehtestatud määrus nr 264 „Katastrimõõdistamise teostamise ja katastrimõõdistamise kontrollimise kord“ .

Muuhulgas reguleerib nimetatud määruse § 1 katastriüksuse piiride määramist, tähistamist ning katastriüksuste kitsenduste selgitamist.

Määruse § 19 lg 1 sätestab, et piiride kättenäitamise kohta koostatakse tegevuslitsentsi omava maamõõtja või geodeetiliste ja kartograafiliste tööde litsentsi omava isiku poolt piiriprotokoll.

Sama paragrahvi kolmanda lõike kohaselt kirjutatakse piiriprotokollile maamõõtja poolt alla pärast maaüksuse piiride kättenäitamist õigustatud isikule.

Määruse § 20 kohaselt kirjutavad piiriprotokollile alla maamõõtja ning maaomanik või muu õigustatud isik.

Määruse § 21 järgi tuleb piiriprotokolli allkirjastamise juurde kutsuda maaüksuse asukohajärgse kohaliku omavalitsusüksuse esindaja.

Eelmärgitud piiri kättenäitamine on juba vajalik ka seetõttu, et maaüksuse piirid, millel soovitakse jahipidamist keelata ei ole looduses eristatavad ning maaüksuse piirimärkide asukoht ei ole jahipiirkonna kasutajale teada. Jahipiirkonna kasutajal on vajalik aga täpselt teada kõikide piirimärkide asukoht ning samuti on vajalik, et maaüksuse piir oleks maastikul tähistatud või selgelt eristatav.

Lähtudes eeltoodust palun viivitamatult võtta ühendust jahipiirkonna kasutajaga ning leppida kokku, millal ja kus toimub piiride ja piirimärkide kättenäitamine. Samuti palume tagada kõikide määruses täheldatud ja asjasse puutuvate isikute kohalolek seoses piiriprotokolli vormistamisega.

Kuni piiriprotokolli vormistamiseni ei ole jahipiirkonna kasutajal lihtsalt reaalselt ning ka seaduslikult võimalik täita maaomaniku nõudmist jahipidamise keelu osas maaomaniku maal.

Ootame kiiret vastust.

Lugupidamisega

Järvamaa Jahindusklubi 

